पाएं अपने शहर की ताज़ा ख़बरें और फ्री ई-पेपरडाउनलोड करें
हरियाणा प्रदेश में कोरोना के बढ़ते मामलों के मद्देनजर लॉकडाउन की अवधि बढ़ा दी गई है। प्रदेश अब 7 दिन के लिए पूरी तरह से बंद रहेगा। गृह मंत्री अनिज विज ने ट्वीट करके यह जानकारी दी। नए आदेशों के तहत, 3 मई दिन सोमवार से अगले 7 दिन प्रदेश में पूर्ण लॉकडाउन रहेगा। इससे पहले शुक्रवार को ही प्रदेश के 9 जिलों में वीकेंड लॉकडाउन लगाया गया था।
बता दें कि प्रदेश में मात्र 8 दिनों में एक लाख नए पॉजिटिव मरीज मिले हैं। शनिवार को प्रदेश में कोरोना के 13588 नए मामले सामने आए, जबकि रिकॉर्ड 125 संक्रमितों की मौत हुई। शनिवार को रिकवरी दर 78.70 फीसदी व मृत्यु दर 0.87 प्रतिशत रही। गुरुग्राम व फरीदाबाद में संक्रमितों की संख्या कम नहीं हो रही। प्रदेश में सक्रिय मरीज अब 102526 हो गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn